Tartu Maarja koguduses Õpetaja tn 5 alustab tööd leinagrupp. Liituma kutsutakse täiskasvanuid, kes on hiljuti elanud üle lähedase inimese kaotuse.  Eneseabigrupi eesmärgiks on leida väljapääs leinaja raskest hingeseisundist. Üksteise toel ja juhendajate kaasabil otsitakse edasiminekuks lootust ja rahu. Juhendavad hingehoidjad Signe Uustal ja Lea Saar.  Leinast jagusaamine on justkui teekond, mis üksi astudes võib tunduda lõputuna. Sarnaselt pika matkaga jõutakse ka leinates sihtpunkti kiiremini, kui kõrval on mõistvad ja toetavad inimesed ning saatjaks  julgustav sõna. Leinagrupis osalemine on tasuta.  Info tel 745 7054, 521 8589 või e-posti aadressil  lea.saar@teoloogia.ee